РЕПУБЛИКА СРБИЈА

ТУРИСТИЧКА ОРГАНИЗАЦИЈА

ОПШТИНЕ ДОЉЕВАЦ

Број: 03/2025-02

Дана, \_\_\_\_\_\_\_\_\_. 2025. године

Д о љ е в а ц

**УГОВОР**

**о набавци добра - електричне енергије**

***Закључен између:***

*Наручиоца :* **Туристичка организација општине Дољевац**

*са седиштем у Дољевцу, ул. Омладинска број 6, 18410 Дољевац*

 *ПИБ:* **109286590,**  *Матични број:*  **17879324**

*Број рачуна:* **840-1159664-41**

*Телефон:018/4151-456,*

*коју заступа Директорка Тања Вученовић,*

*(у даљем тексту: Корисник)*,

*и*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*са седиштем у \_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_,*

 *ПИБ: \_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_,*

*Број рачуна: \_\_\_\_\_\_\_\_\_\_\_\_\_\_\_\_\_, Назив банке:\_\_\_\_\_\_\_\_\_\_\_\_\_\_\_\_,*

*Телефон: \_\_\_\_\_\_\_\_\_\_\_\_\_\_\_\_\_\_\_\_, Телефакс:\_\_\_\_\_\_\_\_\_\_\_\_\_\_\_\_\_\_,*

*кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(у даљем тексту: Продавац),*

*Основ уговора:*

*Набавка број: 03/2025-02*

*Број и датум одлуке о додели уговора: 03/2025-02 од \_\_\_\_\_\_\_\_\_\_.2025.године*

*Понуда изабраног понуђача бр. \_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_.2025.године.*

**ПРЕДМЕТ УГОВОРА**

Члан 1.

 Предмет овог уговора је купопродаја електричне енергије по спроведеном поступку набавке услуге испоруке електричне енергије, бр. 03/2025-02, на основу позива за подношење понуда објављеном на Порталу управе за јавне набавке \_\_\_\_\_\_\_\_.2025.године, а у свему према понуди Продавца број:\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_2025. године, која се налази у прилогу овог уговора и чини његов саставни део.

Члан 2.

 Уговорне стране су сагласне да се купопродаја електричне енергије, која је предмет овог уговора, изврши на следећи начин:

* продаја и преузимање је одређена на основу остварене потрошње Купца за све електроенергетске објекте Купца,
* оквиран капацитет испоруке је око 418 kWh, промењив дијаграм оптерећења,
* рок испоруке: до годину дана од дана закључења уговора о потпуном снабдевању од 00:00h до 24:00h,
* количина енергије: оквирно око 418 kWh
* место примопредаје: унутар електроенергетског система Републике Србије на електроенергетским објектима:

|  |  |  |  |  |
| --- | --- | --- | --- | --- |
| **Редни број** | **Назив и адреса мерења** | **Број места мерења** | **Број бројила** | **Одобрена снага у kWh** |
| 1 | Дирекција за изградњу општине Дољевац, Кочане ББ, 18410 Кочане | 4014788846 | 24664 | 400 |
| 2 | Општина Дољевац- Паркинг, јавни тоалет, Кочане ББ, 18410 Кочане | 4016551061 | А00698228 | 17,25 |

 Уговорена количина електричне енергије ће се испоручити у складу са Правилима о раду тржишта електричне енергије („Службени Гласник “ број 101/2016), Правила о раду преносног система („Службени Гласник“ број 3/2012, 114/2017 и 60/2020) и Правилима о раду дистрибутивног система ("Службени гласник Републике Србије"), бр. 71/2017), Закона о енергетици ("Службени гласник Републике Србије", бр. 145/2014 и 95/2018) и Уредбе о условима испоруке и снабдевања електричном енергијом ("Службени гласник Републике Србије", бр. 63/2013 и 91/2018).

 Купац задржава право да за место испоруке одреди и додатне локације, уколико у свом пословању стекне право да користи и додатне објекте.

**УГОВОРЕНИ ИЗНОС И ЈЕДИНИЧНА ЦЕНА**

Члан 3.

 Укупна уговорена вредност овог уговора износи највише до износа процењене вредности – 9.583.333,00 динара без обрачунатог ПДВ-а.

 Цена за испоручену електричну енергију износи за један kWh :

* Виша тарифа \_\_\_\_\_\_\_\_\_\_\_ динара без ПДВ-а,
* Нижа тарифа \_\_\_\_\_\_\_ динара без ПДВ-а,
* Јединствена тарифа \_\_\_\_\_\_\_\_\_\_ динара без ПДВ-а,

 У јединичну цену нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених потрошача и ПРВ.

 Трошкове из става 3. овог члана, Купац се обавезује да исплати Продавцу у складу са чланом 4., 5. и 6. овог Уговора.

 Купац није у обавези да реализује целокупни уговорени износ, већ ће се исти реализовати у складу са стварном месечном потрошњом Купца.

Члан 4.

 Купац се обавезује да плати Продавцу поред цене из члана 3. овог Уговора и трошкове приступа преносном систему електричне енергије и/или трошкове приступа дистрибутивном систему, који се од стране оператора система обрачунавају Продавцу (у зависности од места прикључења Купца).

 Трошкови приступа систему електричне енергије се обрачунавају применом Одлуке о цени приступа систему за пренос електричне енергије, односно применом Одлуке о цени приступа дистрибутивном систему. Одлука о цени приступа систему се примењује на обрачунске величине за тарифне ставове за место примопредаје Купца, добијене од оператора система и биће саставни део рачуна за испоручену електричну енергију.

**ТРОШКОВИ НАКНАДA ЗА ПОДСТИЦАЈ ПОВЛАШЋЕНИХ ПРОИЗВОЂАЧА ЕЛЕКТРИЧНЕ ЕНЕРГИЈЕ**

Члан 5.

 Купац се обавезује да плати Продавцу поред цене из члана 3. овог Уговора и трошкове накнаде за подстицај повлашћених произвођача електричне енергије (у даљем тексту: Накнада) у складу са прописима Републике Србије.

 Накнада се обрачунава као производ укупно измерене активне електричне енергије у обрачунском периоду изражене у kWh и висине накнаде која се утврђује у складу са прописима Републике Србије, изражене у дин/ kWh.

**УСЛОВИ ПЛАЋАЊА**

**НАЧИН ОБРАЧУНА И ФАКТУРИСАЊЕ**

Члан 6.

 Као обрачунски период (период обрачуна) утврђује се временски период који почиње од 07:00 часова првог календарског дана у месецу и траје до 07:00 часова првог календарског дана у наредном месецу.

 Обрачунске величине се утврђују на основу приспелих месечних извештаја о очитавању обрачунских мерних места добијених од стране Оператора система.

 Обрачунска величина која се користе за фактурисање испоручене електричне енергије је : активна енергија ( kWh).

 Обрачунска величина која се користе за фактурисање накнаде за подстицај повлашћених произвођача електричне енергије је: активна енергија ( kWh).

**ПОРЕЗ НА ДОДАТУ ВРЕДНОСТ (ПДВ)**

Члан 7.

 Купац се обавезује да Продавцу исплати обрачунати ПДВ на уговорену цену за продату електричну енергију из члана 3., трошкове приступа систему електричне енергије из члана 4. и Накнаду из члана 5. овог Уговора.

**ОБАВЕЗНИ ЕЛЕМЕНТИ РАЧУНА, НАЧИН ИЗДАВАЊА И ПЛАЋАЊА**

Члан 8.

 Продавац издаје Купцу јединствен рачун са исказаном испорученом електричном енергијом, трошковима приступа систему електричне енергије, Накнадом и ПДВ-ом најкасније у року од 3 (три) дана по добијању месечног извештаја од оператора система о очитавању обрачунских мерних места.

 Продавац рачун издаје у два примерка и доставља Купцу, путем поште, најкасније до 15. у текућем месецу за претходни месец.

 Продавац ће у рачуну из става 1. овог члана посебно исказати: цену продате електричне енергије, трошкове приступа систему електричне енергије, Накнаду и обрачунати ПДВ.

 Купац ће извршити плаћање по испостављеном рачуну Продавца у складу са његовим писаним инструкцијама назначеним у самом рачуну, а позивом на број рачуна који се плаћа.

 Купац се обавезује да сноси све банкарске трошкове, своје и коресподентске банке, који су у вези са плаћањима по основима из овог Уговора.

 Продавац ће сносити само банкарске трошкове своје банке.

 Сматраће се да је Купац измирио обавезу када Продавцу уплати на рачун укупан износ задужења по издатом рачуну из става 1. овог члана.

**ПРАВО КУПЦА НА ПРИГОВОР НА РАЧУН**

Члан 9.

 На испостављен рачун Купац може поднети приговор у року од 8 (осам) дана од дана добијања рачуна.

 Приговор Купца на рачун Продавца не одлаже обавезу плаћања рачуна.

 Продавац је дужан да приговор реши у року од 8 (осам) дана од дана пријема приговора. У случају да је приговор основан, Продавац ће извршити одговарајуће исправке рачуна и доставити их Купцу у року од 8 (осам) дана од дана пријема приговора.

 У случају да Продавац одлучи да приговор није основан, о томе ће писаним путем обавестити Купца уз образложење одлуке о приговору.

**РОК ПЛАЋАЊA**

Члан 10.

 Купац се обавезује да плаћање по рачуну испостављеном у смислу члана 8. овог Уговора изврши у року од 45 дана од дана испоставе рачуна.

 У случају да Купац не плати рачун у уговореном року, Продавац ће Купцу обрачунати камату у складу са Законом о затезној камати и то од дана истека уговореног рока плаћања до датума измирења дуга.

 Обрачун камате из става 2. овог члана, Купац је дужан да плати продавцу у року од 8 (осам) дана од датума испостављања обрачунате камате.

 У случају да Купац, поред дуга по рачунима испостављеним у складу са чланом 8. овог Уговора, дугује и камату и трошкове судског поступка, Продавац ће Купцу почев од прве наредне уплате Купца, урачунавање испуњења уговорних обавеза Купца вршити на начин утврђен чланом 313. Закона о облигационим односима.

**ГАРАНЦИЈА ЗА ИСПУЊЕЊЕ УГОВОРНИХ ОБАВЕЗА**

Члан 11.

 Продавац се обавезује да у року од 7 дана од дана закључења уговора достави средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

 Рок важења менице за испуњење уговоних обавеза је док траје уговорна обавеза.

 Продавац ће уновчити меницу уколико снабдевач не испуњава уговорне обавезе које се односе на испуњење уговорних обавеза.

 Уколико продавац не достави меницу у предвиђеном року, Уговор ће се раскинути.

 Наручилац/Крајњи купац се обавезује да на дан закључења Уговора, преда

Понуђачу/Снабдевачу, као инструмент обезбеђења плаћања 4 (четири) бланко менице

са клаузулом „без протеста“ и пратећу документацију:

-           Менично овлашћење (број меничних овлашћења је исти као број меница)

-           Оригинал Захтева за регистрацију/брисање меница;

-           Копију овереног картона депонованих потписа меничног дужника за

располагање средствима Крајњег купца оверену од стране банке да је верна оригиналу;

-           ОП образац (потврда о лицу које је овлашћено за заступање правног лица

меничног дужника и које је као такво уписано у регистар надлежног органа).

Уколико меница није потписана од стране законског заступника који је истовремено и

лице које се налази на картону депонованих потписа, неопходан документ је и посебно

пуномоћје законског заступника за преузимање меничне обавезе за лице –потписника

менице.

Снабдевач може, без претходног упозорења Крајњег купца, активирати меницу и

наплатити износ доспелог и неизмиреног дуга.

Крајњи купац је дужан да у случају активирања менице у складу са ставом 3. овог

члана, на захтев Снабдевача преда нову бланко меницу, у року од 30 дана од дана

пријема захтева, при чему се нова меница предаје са својствима прописаним у ставу 1.

овог члана. У супротном Снабдевач има право да раскине Уговор.

**НЕИЗВРШЕЊЕ УГОВОРЕНИХ ОБАВЕЗА**

Члан 12.

 Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.

 Ослобађање од одговорности (виша сила и други случајеви)

Члан 13.

 Продавац и Купац могу бити ослобођени од одговорности за накнаду штете у случају више силе.

 Виша сила ослобађа Продавца обавезе да испоручи, а Купца да преузме количине електричне енергије, утврђене Уговором за време њеног трајања.

 Као виша сила, за Уговорне стране, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађајии околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора система донети у складу са правилима о раду система, а у циљу обезбеђивања сигурности електроенергетског система.

 Уговорна страна која је погођена деловањем више силе обавезна је да обавести другу уговорну страну телеграмом, меилом или факсом о настанку, врсти и трајању више силе уколико се њено трајање може предвидети, као и да предузме потребне активности ради ублажавања последица више силе.

 За време трајања више силе, права и обавезе Уговорних страна мирују и не примењују се санкције за неизвршење уговрних обавеза.

 Уговорна страна погођена вишом силом обавезна је да докаже настанак више силе веродостојним документом издатим од стране надлежних органа, уколико то није ноторна чињеница.

 У случају да догађај више силе ефективно спречавају Уговорне стране да извршавају своје обавезе, за период дужи од једног месеца, Уговорне стране ће споразумно одлучити о даљој примени овог Уговора. Уговорна страна код које није наступила виша сила има право на раскид овог Уговора без обраћања суду кад о томе писаним путем (препорученим писмом, телеграмом, меилом, факсом) обавести другу уговорну страну.

**РАСКИД УГОВОРА**

Члан 14.

 Уговор се може раскинути споразумно и у случајевима предвиђеним Законом о облигационим односима Републике Србије.

**РЕШАВАЊЕ СПОРОВА**

Члан 15.

 Уговорне стране су сагласне да ће сваки спор који настане у вези са овим уговором, настојати да реше мирним путем, у духу добре пословне сарадње.

 У случају да се настали спор не може решити мирним путем, спорове из овог Уговора или поводом овог Уговора, решаваће надлежни суд.

**СТУПАЊЕ УГОВОРА НА СНАГУ И ТРАЈАЊЕ УГОВОРА**

Члан 16.

 Овај уговор се сматра закљученим када га потпишу законски заступници уговорних страна или од њих овлашћена лица. Овај Уговор закључује се на одређено време за 2025.годину и трајаће до закључења уговора за 2026.годину.

Обавезе које доспевају у наредној буџетској 2026.години, биће реализоване највише до износа средстава које ће за ту намену бити одобрено Одлуком о буџету општине Дољевац за 2026. годину и Финансијским планом Туристичке организације општине Дољевац за 2026. годину.

Купац је у обавези да обавести продавца о прекиду-раскиду Уговора најмање месец дана пре истека уговорених средстава.

**ИЗМЕНЕ И ДОПУНЕ УГОВОРА**

Члан 17.

 Измене и допуне овог уговора могу се вршити само писаним путем. Биће пуноважне и обавезиваће Продавца и Купца само оне измене и допуне које су сачинили споразумно у писаној форми.

**ЗАВРШНЕ ОДРЕДБЕ**

Члан 18.

 Купац је сагласан да се достава рачуна, одговора на приговор Купца на рачун, упозорење или друго писмено Продавца, које се односи на овај уговорни однос сматра уредном, уколико је Продавац исте доставио на адресу наведену у овом Уговору.

Члан 19.

 На сва питања која нису уређена овим Уговором примењиваће се одредбе Закона о облигационим односима Републике Србије, Закона о енергетици и других закона и подзаконских прописа којима се регулише рад енергетских субјеката, енергетске делатноси и функционисања тржишта електричне енергије у Републици Србији.

Члан 20.

 Купац овим Уговором истовремено потврђује, под законском одговорношћу, да су сви подаци и копије докумената које је дао Продавцу за потребе закључења и праћења овог уговорног односа тачни и веродостојни оригиналној документацији.

Члан 21.

 Купац је сагласан да је Продавац његов ексклузивни снабдевач, што значи да Купац нема право да закључи истоветни уговорни однос за исти уговорени период са другим продавцем, а у противном Купац је дужан да Продавцу надокнади сву насталу материјалну штету (стварна штета и изгубљена добит).

Члан 22.

 Продавац је дужан да Купцу обезбеди резервно снабдевање у складу са чланом 145. и 146. Закона о енергетици (''Службени гласник РС'', бр. 145/2014 и 95/2018).

Члан 23.

 Овај Уговор је сачињен у 6 (шест) истоветних примерака, по три примерка за сваку Уговорну страну.

|  |  |  |
| --- | --- | --- |
| Продавац |  |  Купац Туристичка организација  општине Дољевац |

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Тања Вученовић